
VILNIAUS MIESTO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL ADMINISTRACIJOS DIREKTORIAUS 2013-09-18 ĮSAKYMO NR. 30-2001 „DĖL GYVŪNŲ LAIKYMO VILNIAUS MIESTO SAVIVALDYBĖS TERITORIJOJE TAISYKLIŲ TVIRTINIMO“ PAKEITIMO

2021 m. kovo 16 d. Nr. 30-662/21
Vilnius


Vadovaudamasi Lietuvos Respublikos vietos savivaldos įstatymo 18 straipsnio 1 dalimi:
. K e i č i u  Vilniaus miesto savivaldybės administracijos direktoriaus 2013 m. rugsėjo 18 d. įsakymą Nr. 30-2001 „Dėl Gyvūnų laikymo Vilniaus miesto savivaldybės teritorijoje taisyklių tvirtinimo“ ir išdėstau 2 punktą taip:
„. Pavedu Vilniaus miesto savivaldybės administracijos direktoriaus pavaduotojui, kuruojančiam Vilniaus miesto savivaldybės administracijos Administracinės veiklos ir Viešosios tvarkos skyrius, kontroliuoti, kaip vykdomas šis įsakymas.“
. K e i č i u  Vilniaus miesto savivaldybės administracijos direktoriaus 2013 m. rugsėjo 18 d. įsakymu Nr. 30-2001 „Dėl Gyvūnų laikymo Vilniaus miesto savivaldybės teritorijoje taisyklių tvirtinimo“ patvirtintas Gyvūnų laikymo Vilniaus miesto savivaldybės teritorijoje taisykles:
. išdėstau 6 punktą taip:
„. Atsitiktinai į nelaisvę patekę laukiniai gyvūnai turi būti paleidžiami. Jei laukinis gyvūnas yra sužeistas, akivaizdžiai serga ar dėl kitų priežasčių jo negalima paleisti, o asmuo neturi būtinų žinių ir priemonių, kad gyvūnui suteiktų kvalifikuotą pagalbą, apie tokį gyvūną asmuo privalo pranešti Bendrajam pagalbos centrui telefonu 112 ar Aplinkos apsaugos departamento prie Aplinkos ministerijos Vilniaus valdybai.“;
. išdėstau 8 punktą taip:
„. Savivaldybės administracijos Miesto tvarkymo ir aplinkos apsaugos skyrius organizuoja varninių paukščių gausos reguliavimo priemonių įgyvendinimą pagal Lietuvos Respublikos aplinkos ministerijos nustatytus reikalavimus.“;
. išdėstau 9.6 papunktį taip:
„. laikyti bešeimininkius gyvūnus daugiabučių namų bendrojo naudojimo ar pagalbinėse patalpose, sudaryti sąlygas gyvūnams patekti į nurodytas patalpas;“
. išdėstau 14 punktą taip:
„. Asmenys, radę dėl nežinomų priežasčių nugaišusį gyvūną, apie tai turi pranešti Vilniaus gyvūnų globos namams arba Valstybinės maisto ir veterinarijos tarnybos Vilniaus departamentui.“;
. išdėstau 20 punktą taip:
„. Uždarose patalpose šunys gali būti laikomi palaidi. Jose turi būti sudarytos tinkamos sąlygos, atitinkančios šuns fiziologinius reikalavimus (galimybė matyti dienos šviesą, tinkama temperatūra, maistas, vanduo, plotas ir t. t.). Prie įėjimo į žemės valdą ar patalpas, išskyrus gyvenamąsias, kuriose laikomas palaidas šuo, aiškiai matomoje vietoje turi būti pakabintas įspėjamasis ženklas su užrašu „Palaidas šuo“.;
. išdėstau 24 punktą taip:
„. Bešeimininkių kačių kastravimo programas gali vykdyti bet kuris asmuo, jei jis laikosi visų šiame Taisyklių skyriuje ir kituose teisės aktuose nustatytų reikalavimų. Gyvūnų globėjai, teritorinės valstybinės maisto ir veterinarijos tarnybos sprendimu (įsakymu) įtraukti į Gyvūnų globėjų sąrašą, suderintas bešeimininkių kačių kastravimo programas gali vykdyti visoje Savivaldybės teritorijoje. Gyvūnų globėjų sąrašas skelbiamas Valstybinės maisto ir veterinarijos tarnybos interneto svetainėje https://vmvt.lt/gyvunu-sveikata-ir-gerove/gyvunu-gerove/gyvunai-augintiniai/gyvunu-globeju-sarasas.“;
. išdėstau 26 punktą taip:
„. Asmuo, norintis mažinti bešeimininkių kačių populiaciją, Savivaldybės administracijos Klientų aptarnavimo skyriui, bendruoju Savivaldybės elektroniniu paštu savivaldybe@vilnius.lt arba naudodamasis Savivaldybės elektroninių paslaugų teikimo sistema https://paslaugos.vilnius.lt/ pateikia prašymą, kuriame nurodo siūlomą bešeimininkių kačių kastravimo programos vykdymo vietą. Bešeimininkių kačių kastravimo programos vykdymo vietą nekilnojamojo turto registre užregistruotame žemės sklype asmuo privalo suderinti su žemės sklypo savininku (bendraturčiais) ar teisėtu valdytoju ir pateikti tokį suderinimą patvirtinantį dokumentą. Žemės sklypo ribas galima matyti viešai interneto svetainėje www.regia.lt.“;
. išdėstau 30 punktą taip:
„. Savivaldybės administracijos Administracinės veiklos skyrius ne vėliau kaip kitą darbo dieną praneša asmeniui apie suderintą programą nurodydamas, kur ir kada jis gali atsiimti suderintos programos kopiją, arba išsiunčia programos kopiją paštu ar elektroniniu paštu.“;
. išdėstau 31 punktą taip:
„. Programos rengėjas (vykdytojas) privalo laikytis suderintos programos reikalavimų, o bešeimininkes kates galima šerti tik toje vietoje, kurią nustatė Savivaldybės administracijos Administracinės veiklos skyriaus vedėjas arba pagal tuo metu galiojusių teisės aktų reikalavimus
kitas Savivaldybės administracijos padalinys. Bešeimininkės katės šeriamos turint tikslą
jas sugauti ir atlikti kitus veiksmus, susijusius su bešeimininkių kačių populiacijos
mažinimu ir tolesne jų priežiūra. Suderintų bešeimininkių kačių kastravimo programų
vykdymo vietos yra skelbiamos Savivaldybės interaktyviajame žemėlapyje https://maps.vilnius.lt/saugusmiestas?zoom=0&x=581205.615055528&y=6064062.2515555285&safeCityLayer=999!8!11!10!9!0!&allLayers=999!&basemap=base-dark&identify=.“;
. papildau 371 punktu ir jį išdėstau taip:
„. Savivaldybė remia nevyriausybines gyvūnų globos organizacijas. Rėmimo tvarka nustatyta Savivaldybės tarybos 2020 m. balandžio 15 d. sprendimu Nr. 1-484 „Dėl Vilniaus miesto savivaldybės nevyriausybinių gyvūnų globos organizacijų rėmimo programos įgyvendinimo tvarkos aprašo patvirtinimo.“;
. papildau 372 punktu ir jį išdėstau taip:
„. Asmenys informaciją apie Savivaldybės teritorijoje rastus gyvūnus augintinius gali pateikti naudodamiesi Savivaldybės pranešimų sistema https://tvarkaumiesta.lt/. Šia pranešimų sistema taip pat gali naudotis asmenys, ieškantys savo pasimetusių gyvūnų augintinių.“;
. išdėstau 56 punktą taip:
„. Savivaldybės administracijos padaliniai, policija, Valstybinės maisto ir veterinarijos tarnybos Vilniaus departamentas bei kitos Lietuvos Respublikos įstatymais įgaliotos institucijos  kontroliuoja, kaip laikomasi Taisyklių.“;
. išdėstau 57 punktą taip:
„. Taisyklėse nurodyti Savivaldybės administracijos darbuotojų veiksmai ir priimti sprendimai gali būti skundžiami Savivaldybės administracijos direktoriui, Lietuvos administracinių ginčų komisijai ar Vilniaus apygardos administraciniam teismui, arba Lietuvos Respublikos Seimo kontrolieriui Lietuvos Respublikos įstatymų nustatyta tvarka.“;
. išbraukiu Gyvūnų laikymo Vilniaus miesto savivaldybės teritorijoje taisyklių priedo pirmo lapo viršutiniame dešiniajame kampe esančią suderinimo žymą;
. išdėstau Gyvūnų laikymo Vilniaus miesto savivaldybės teritorijoje taisyklių priedo antro lapo apatiniame kairiajame kampe esančią suderinimo žymą taip:
„SUDERINTA
Vilniaus miesto savivaldybės administracijos
Administracinės veiklos skyriaus vedėjo
20 ___ - ___ - ___  įsakymu Nr. ____“



Administracijos direktorė						Lina Koriznienė

